CELEX: 32012D0752
Language: hu
Date: 2012-12-04 00:00:00
Title: 2012/752/EU: A Bizottság végrehajtási határozata ( 2012. december 4. ) egy Macedónia Volt Jugoszláv Köztársaságban működő laboratórium számára a veszettség elleni vakcinák hatékonyságát ellenőrző szerológiai vizsgálatok elvégzésének engedélyezéséről (az értesítés a C(2012) 8757. számú dokumentummal történt)  EGT-vonatkozású szöveg

6.12.2012   
            
            
               HU
            
            
               Az Európai Unió Hivatalos Lapja
            
            
               L 334/47
            
         A BIZOTTSÁG VÉGREHAJTÁSI HATÁROZATA
   (2012. december 4.)
   egy Macedónia Volt Jugoszláv Köztársaságban működő laboratórium számára a veszettség elleni vakcinák hatékonyságát ellenőrző szerológiai vizsgálatok elvégzésének engedélyezéséről
   (az értesítés a C(2012) 8757. számú dokumentummal történt)
   (EGT-vonatkozású szöveg)
   (2012/752/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a franciaországi Nancyban található Agence française de sécurité sanitaire des aliments (AFSSA) (2010. július 1-jén épült be az Agence nationale de sécurité sanitaire de l’alimentation, de l’environnement et du travail, ANSES intézetbe) intézetet jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként.
            
         
               (2)
            
            
               Az említett határozat egyben előírja, hogy az ANSES feladata, hogy dokumentálja azoknak a harmadik országokban működő laboratóriumoknak az értékelését, amelyek a veszettség elleni vakcinák hatékonyságát ellenőrző szerológiai vizsgálatok elvégzésére jelentkeztek.
            
         
               (3)
            
            
               Macedónia Volt Jugoszláv Köztársaság illetékes hatósága kérelmet nyújtott be a területén működő, az Állategészségügyi Intézet veszettséggel foglalkozó laboratóriuma jóváhagyására az említett szerológiai vizsgálatok elvégzése céljából. Ezt a kérelmet alátámasztja az erről a laboratóriumról 2012. szeptember 3-án az ANSES által készített kedvező jelentés.
            
         
               (4)
            
            
               Az említett laboratórium számára ezért engedélyezni kell a veszettség elleni vakcinák hatékonyságát ellenőrző szerológiai vizsgálatok végzését kutyákon, macskákon és görényeken.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikke (2) bekezdésének megfelelően az alábbi laboratórium jogosult veszettség elleni vakcinák hatékonyságát ellenőrző szerológiai vizsgálatokat végezni kutyákon, macskákon és görényeken:
   
               Állategészségügyi Intézet veszettséggel foglalkozó laboratóriuma (Laboratory for rabies of the Veterinary Institute)
            
         
               Állatorvostudományi Kar
            
         
               Lazar Pop-Trajkov 5-7
            
         
               1000 Skopje
            
         
               Macedónia Volt Jugoszláv Köztársaság
            
         2. cikk
   Ezt a határozatot 2013. január 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2012. december 4-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 79., 2000.3.30., 40. o.